Medzinárodná banka pre
obnovu a rozvoj

Všeobecné podmienky
platné pre
úverové a záručné zmluvy
pre 
úvery z pevnou maržou

Zo dňa 1. septembra 1999
(v zmysle zmien z 1. mája 2004)

Medzinárodná banka pre
obnovu a rozvoj

Všeobecné podmienky
platné pre
úverové a záručné zmluvy
pre
 úvery z pevnou maržou

Obsah

Číslo článku			Názov						Strana

Článok I			Uplatnenie pre úverové a
				záručné zmluvy					2

Časť 1.01			Uplatnenie všeobecných podmienok			2
Časť 1.02			Nesúlad s úverovými a
				záručnými zmluvami				2

Článok II			Definície; nadpisy				2

Časť 2.01			Definície					2
Časť 2.02			Odvolávky					8
Časť 2.03			Nadpisy						8

Článok III			Podmienky úveru; Platobné ustanovenia
				Menové ustanovenia				8
				
Časť 3.01			Úverový účet					8
Časť 3.02			Spracovateľský poplatok; Záväzková provízia	8
Časť 3.03			Úroky						8
Časť 3.04			Splácanie					9
Časť 3.05			Predčasné splácanie				9
Časť 3.06			Čiastočné splácanie				9
Časť 3.07			Miesto platby					9
Časť 3.08			Mena čerpania					9
Časť 3.09			Mena platby					10
Časť 3.10			Dočasná náhrada meny				10
Časť 3.11			Ohodnocovanie mien				10
Časť 3.12			Spôsob platby					10

- ii -

Článok IV			Konverzia podmienok úveru			11

Časť 4.01			Všeobecné ustanovenia				11
Časť 4.02			Splatné úroky po konverzii úrokovej sadzby
				alebo konverzii meny				11
Časť 4.03			Splatná istina po konverzii meny			12
Časť 4.04			Maximálna úroková sadzba; 
Rozpätie úrokovej sadzby				12

Článok V			Čerpanie výnosu úveru				13

Časť 5.01			Čerpanie z úverového účtu				13
Časť 5.02			Zvláštny záväzok zo strany banky			13
Časť 5.03			Žiadosť o čerpanie alebo o zvláštny záväzok		13
Časť 5.04			Realokácia					13
Časť 5.05			Preukázanie oprávnenia podpisovať žiadosť 		
o čerpanie alebo zvláštny záväzok			14
Časť 5.06			Podporný dôkaz					14
Časť 5.07			Dostatočnosť žiadostí a dokumentov		14
Časť 5.08			Úprava daní					14
Časť 5.09			Platby zo strany banky				14

Článok VI			Zrušenie a pozastavenie				14

Časť 6.01			Odrieknutie zo strany dlžníka			14
Časť 6.02			Pozastavenie zo strany banky			15
Časť 6.03			Odrieknutie zo strany banky			16
Časť 6.04			Čiastky podmienené zvláštnemu záväzku		17
				nedotknuté odrieknutím alebo			
				pozastavením zo strany banky

Časť 6.05			Účinnosť ustanovení po pozastavení		17
				alebo odrieknutí 
Časť 6.06			Odrieknutie záruky				17 

Článok VII			Urýchlenie splatnosti				17

Časť 7.01			Prípady urýchlenia				17
Časť 7.02			Urýchlenie počas obdobia konverzie		19

Článok VIII			Dane						19

Časť 8.01			Dane						19

Článok IX			Spolupráca a informácie;
				Finančné a ekonomické údaje;
				Zákaz záložného práva; Implementácia projektu	19

Časť 9.01			Spolupráca a informácie				19
Časť 9.02			Finančné a ekonomické údaje			20
Časť 9.03			Zákaz záložného práva				20
Časť 9.04			Poistenie					21

- iii -

Časť 9.05			Využívanie tovarov a služieb			21
Časť 9.06			Plány a rozvrhy					21
Časť 9.07			Záznamy a výkazy				21
Časť 9.08			Údržba						22
Časť 9.09			Kúpa pozemkov					22

Článok X			Vymožiteľnosť úverovej zmluvy			
				a záručnej zmluvy;
				Nevyužitie práv; Arbitráž			22

Časť 10.01			Vymožiteľnosť					22
Časť 10.02			Povinnosti ručiteľa				22
Časť 10.03			Nevyužitie práv					22
Časť 10.04			Arbitráž						23

Článok XI			Rôzne ustanovenia				24

Časť 11.01			Oznámenia a žiadosti				24
Časť 11.02			Preukázanie oprávnenia				24
Časť 11.03			Konanie v mene dlžníka alebo			
				ručiteľa						24
Časť 11.04			Vyhotovenie v rovnopisoch			25

Článok XII			Dátum nadobudnutia účinnosti; Vypovedanie	25

Časť 12.01			Odkladacie podmienky pre nadobudnutie účinnosti
				úverovej zmluvy a záručnej zmluvy			25
Časť 12.02			Právne posudky alebo certifikáty			25
Časť 12.03			Dátum nadobudnutia účinnosti			26
Časť 12.04			Vypovedanie úverovej zmluvy a 
				záručnej zmluvy kvôli nenadobudnutiu účinnosti	26
Časť 12.05			Vypovedanie úverovej zmluvy a 
				záručnej zmluvy pri úplnom splatení		26

Medzinárodná banka pre
obnovu a rozvoj

Všeobecné podmienky
platné pre
úverové a záručné zmluvy
pre 
úvery z pevnou maržou

Zo dňa 1. septembra 1999
(v zmysle zmien z 1. mája 2004)

- 2 -

ČLÁNOK I

Uplatnenie pre úverové a záručné zmluvy

Časť 1.01. Uplatnenie všeobecných podmienok			

Tieto všeobecné podmienky predstavujú obchodné podmienky platné pre úverovú zmluvu a záručnú zmluvu, do miery a podliehajúc akýmkoľvek úpravám ustanoveným v takýchto zmluvách.

Časť 1.02. Nesúlad s úverovými a záručnými zmluvami

Ak akékoľvek ustanovenie úverovej zmluvy alebo záručnej zmluvy nie je v súlade s ustanoveniami týchto všeobecných podmienok, rozhodujúce je ustanovenie úverovej zmluvy alebo respektíve záručnej zmluvy.

ČLÁNOK II
Definície; Nadpisy

Časť 2.01. Definície

Nasledovné pojmy majú nasledujúci význam ak sa používajú kdekoľvek v týchto všeobecných podmienkach, úverovej zmluve  záručnej zmluve:

1.	„Schválená mena“ znamená, v súvislosti s menovou konverziou, akúkoľvek menu schválenú bankou.

2.	„Aktíva“ zahŕňajú majetok, výnosy a pohľadávky akéhokoľvek druhu.

3.	„Asociácia“ znamená International Development Assotiation (Medzinárodnú rozvojovú asociáciu).

4.	„Banka“ znamená Medzinárodnú banku pre obnovu a rozvoj.

5.	„Dlžník“ znamená zmluvnú stranu úverovej zmluvy v prospech ktorej sa úver poskytuje.

6.	„Dátum uzavretia“ znamená dátum uvedený v úverovej zmluve, po ktorom banka môže, formou oznámenia dlžníkovi a ručiteľovi, vypovedať právo dlžníka uskutočniť čerpania z úverového účtu.

7.	„Konverzia“ znamená akúkoľvek z nasledovných úprav podmienok celého alebo akejkoľvek časti úveru, ktorá bola žiadaná dlžníkom a akceptovaná bankou: (a) konverzia úrokovej sadzby; (b) menová konverzia; alebo (c) zriadenie maximálnej úrokovej sadzby alebo rozpätia úrokovej sadzby na pohyblivej sadzbe; všetko tak ako je ustanovené v úverovej zmluve.

8.	„Dátum konverzie“ znamená v súvislosti s konverziou, dátum platby úrokov (alebo v prípade menovej konverzie nevyčerpanej časti úveru, taký iný dátum aký banka stanoví) kedy sa konverzia stane účinnou, tak ako je to ďalej špecifikované v konverzných smerniciach.

- 3 -

9.	„Konverzné smernice“ znamená, v súvislosti s konverziou, „Smernice pre konverziu úverových podmienok pre úvery  spevnou úrokovou sadzbou“ vydávané kedykoľvek bankou a účinné v čase danej konverzie.

10.	„Obdobie konverzie“ znamená, v súvislosti s konverziou, obdobie od a vrátane dátumu konverzie až po a vrátane posledný deň úrokového obdobia v ktorom daná konverzia svojimi podmienkami skončí; za podmienky, že výlučne len za účelom umožnenia konečnej splátky úrokov a istiny v rámci menovej konverzie, ktorá má byť zrealizovaná vo schválenej mene pre danú konverziu, takéto obdobie sa skončí v deň splátky úrokov okamžite po poslednom dni uvedeného konečného úrokového obdobia.

11.	„Druhá strana“ znamená stranu s ktorou banka uzatvára derivátne transakcie za účelom uskutočnenia konverzie.

12.	„Menová konverzia“ znamená zmenu meny úveru v celku alebo akejkoľvek časti sumy istiny úveru, vyčerpanej alebo nevyčerpanej, na schválenú menu.

13.	„Transakcia zabezpečenia meny“ znamená, v súvislosti s menovou konverziou, jedno- alebo viacmenovú swapovú transakciu uzavretú medzi bankou a druhou stranou odo dňa realizácie a v súlade s konverznými smernicami, v súvislosti s uvedenou menovou konverziou.

14.	„Derivátna zmluva“ znamená akúkoľvek derivátnu zmluvu uzavretú medzi bankou a dlžníkom alebo ručiteľom za účelom zdokumentovania a potvrdenia jednej alebo viacero derivátnych transakcií medzi bankou a dlžníkom alebo ručiteľom, pričom tieto zmluvy môžu byť kedykoľvek zmenené dodatkom. Derivátne zmluvy obsahujú všetky dodatky, prílohy a zmluvy ktoré sú dodatkom k derivátnej zmluve.

15.	Každý z výrazov: „Dolár“, „$“ a „USD“ znamená zákonnú menu Spojených štátov amerických.

16.	„Dátum účinnosti“ znamená dátum kedy nadobudne úverová zmluva alebo záručná zmluva účinnosť tak ako je to ustanovené v časti 12.03.

17.	Každý z výrazov: „Euro“, „€“ a „EUR“ znamená zákonnú menu členských štátov Európskej únie, ktoré prijali spoločnú menu v súlade so Zmluvou o založení Európskeho spoločenstva, v zmysle zmeny na základe Zmluvy o Európskej únii.

18.	„Dátum realizácie“ znamená, v súvislosti s konverziou, dátum, kedy banka podnikla všetky kroky nevyhnutné na uskutočnenie danej konverzie, podľa náležitého rozhodnutia banky.

19.	„Zahraničný dlh“ znamená akýkoľvek dlh, ktoré je alebo sa môže stať splatným inak ako v mene krajiny z ktorej je dlžník alebo ručiteľ.

20.	„Finančné centrum“ znamená:

(a)	v súvislosti s menou inou ako euro, hlavné finančné centrum príslušnej meny; a

(b)	v súvislosti s eurom, hlavné finančné centrum akéhokoľvek členského štátu Európskej únie, ktorý prijal euro.

- 4 -

21.	„Pevná úroková sadzba“ znamená:

(a)	pri konverzii úrokovej sadzby z pohyblivej úrokovej sadzby, pevnú úrokovú sadzbu platnú pre čiastku úveru na ktorú sa konverzia vzťahuje, rovnajúcu sa buď: (i) úrokovej sadzbe, ktorá odráža pevnú úrokovú sadzbu úrokov splatných bankou v rámci transakcie zabezpečenia meny, týkajúcej sa danej konverzie (upravenej v súlade s konverznými smernicami o rozdiel, pokiaľ taký existuje, medzi uvedenou pohyblivou sadzbou a pohyblivou sadzbou výnosových úrokov zo strany banky v rámci uvedenej transakcie zabezpečenia meny); alebo (ii) obrazovkovej sadzbe, ak ju banka stanoví v súlade s konverznými smernicami; a

(b)	pri menovej konverzii čiastky úveru, z ktorej sa majú akumulovať úroky pri pevnej sadzbe počas obdobia konverzie, pevná úroková sadzba uplatnená pre takúto sumu sa rovná buď: (i) úrokovej sadzbe ktorá odráža pevnú úrokovú sadzbu splatnú bankou v rámci transakcie zabezpečenia meny, týkajúcej sa danej menovej konverzie; alebo (ii) úrokovej sadzbe zloženej z obrazovkovej sadzby, ak ju banka stanoví v súlade s konverznými smernicami.

22.	„Pevná marža“ znamená pevnú maržu banky v súvislosti s pôvodnou menou úveru účinnou o 12:01 hod. Washingtonského času (D.C.), jeden kalendárny deň pred dňom úverovej zmluvy; v prípade ak nastane menová konverzia celej alebo časti nevyčerpanej istiny úveru, bude takáto pevná marža upravená v deň realizácie spôsobom špecifikovaným v konverzných smerniciach.

23.	„Záručná zmluva“ znamená záručnú zmluvu medzi členom banky a bankou, poskytujúcou záruku za úver, pričom takáto zmluva môže byť kedykoľvek dodatkom zmenená. Záručná zmluva obsahuje tieto všeobecné podmienky ako sú platné pre túto zmluvu a všetky prílohy a dodatky k záručnej zmluve.

24.	„Ručiteľ“ znamená člena banky, ktorý je zmluvnou stranou záručnej zmluvy.

25.	„Výskyt dlhu“ zahŕňa prevzatie a záruku za dlh a akékoľvek obnovenie, zvýšenie alebo úpravu podmienok dlhu alebo prevzatie záruky zaňho.

26.	„Transakcia zabezpečenia úrokov“ znamená, v súvislosti s konverziou úrokovej sadzby, jednu alebo viacero transakcií úrokového swapu uzavretých medzi bankou a druhou stranou od dátumu realizácie a v súlade s konverznými smernicami, v súvislosti s uvedenou konverziou úrokovej sadzby.

27.	„Dátum splátky úrokov“ znamená každý dátum špecifikovaný v úverovej zmluve, ktorý nastane v deň alebo po dátume úverovej zmluvy, kedy sú splatné úroky.

28.	„Úrokové obdobie“ znamená počiatočné obdobie od a vrátane dátumu úverovej zmluvy do avšak okrem prvého dátumu splátky úrokov, ktorý nastane potom a po tomto počiatočnom období každé obdobie od a vrátane dátumu splátky úrokov do však okrem nasledujúceho dátumu splátky úrokov.

29.	„Maximálna úroková sadzba“ znamená, v súvislosti s pohyblivou sadzbou, strop ktorý stanovuje hornú hranicu pre uvedenú pohyblivú sadzbu.

30.	„Rozpätie úrokovej sadzby“ znamená, v súvislosti s pohyblivou sadzbou, kombináciu stropu a podlahy, ktorá stanovuje hornú a spodnú hranicu pre uvedenú pohyblivú sadzbu.

31.	„Konverzia úrokovej sadzby“ znamená zmenu základu úrokovej sadzby platnú pre celú alebo akúkoľvek časť istiny úveru z pohyblivej  na pevnú sadzbu a opačne.

- 5 -

32.	„LIBOR“ znamená, v súvislosti s akýmkoľvek úrokovým obdobím, Londýnsku medzibankovú sadzbu na strane ponuky (London Interbank Offered Rate) pre šesť mesačné vklady v mene úveru, vyjadrenú v percentách ročne (per annum), ktorá je zobrazovaná na príslušnej stránke Telerate od 11.00 hod. londýnskeho času v deň znovustanovenia sadzby LIBOR pre dané úrokové obdobie. Ak sa takáto sadzba neobjaví na príslušnej stránke Telerate, banka požiada hlavné centrály každej zo štyroch najväčších bánk aby poskytli stanovenie sadzby, za ktorú ponúkajú šesťmesačné vklady v danej mene úveru vedúcim bankám ba londýnskom medzibankovom trhu približne o 11:00 hod londýnskeho času v deň znovustanovenia sadzby LIBOR pre dané úrokové obdobie. Ak budú poskytnuté aspoň dve takéto stanovenia sadzby, sadzba v súvislosti s uvedeným úrokovým obdobím bude aritmetickým priemerom (vypočítaným bankou) týchto stanovení sadzby. Ak bude poskytnutých menej ako jedno stanovenie sadzby ako bolo požadované, sadzba v súvislosti s uvedeným úrokovým obdobím bude aritmetickým priemerom (vypočítaným bankou) sadzieb stanovených štyrmi najväčšími bankami vybratými bankou v príslušnom finančnom centre, približne o 11:00 hod. v uvedenom finančnom centre, v deň znovustanovenia sadzby LIBOR pre dané úrokové obdobie pre úvery v danej mene úveru pre vedúce banky na obdobie šiestich mesiacov. Ak menej ako dve takto vybraté banky poskytnú stanovenie takejto sadzby, LIBOR v súvislosti s uvedeným úrokovým obdobím sa bude rovnať sadzbe LIBOR účinnej pre úrokové obdobie bezprostredne predchádzajúce dané úrokové obdobie.

33.	„Deň znovunastavenia sadzby LIBOR“ Znamená:

(a)	v súvislosti s akoukoľvek menou úveru okrem Eur, druhý londýnsky bankový deň predchádzajúci prvému dňu príslušného úrokového obdobia (alebo: (i) v prípade prvého úrokového obdobia, druhý londýnsky bankový deň predchádzajúci prvému alebo pätnástemu dňu mesiaca v ktorom sa podpísala úverová zmluva, podľa toho ktorý z týchto dní bezprostredne predchádza dátumu úverovej zmluvy; ak dátum úverovej zmluvy pripadne na prvý alebo pätnásty deň takéhoto mesiaca, deň znovunastavenia sadzby LIBOR bude druhý londýnsky bankový deň predchádzajúci dátumu úverovej zmluvy; a (ii) dátum konverzie menovej konverzie nevyčerpanej časti úveru na akúkoľvek schválenú menu okrem Eur pripadá na deň iný ako je dátum splátky úrokov, pôvodný deň znovunastavenia sadzby LIBOR v súvislosti s uvedenou schválenou menou, bude druhý londýnsky bankový deň predchádzajúci prvý alebo pätnásty deň mesiaca na ktorý pripadne dátum konverzie, podľa toho, ktorý deň bezprostredne predchádza uvedenému dátumu konverzie; ak dátum konverzie pripadne na prvý alebo pätnásty deň takéhoto mesiaca, deň znovunastavenia sadzby LIBOR v súvislosti s uvedenou schválnou menou bude druhý londýnsky bankový deň predchádzajúci dátumu uvedenej konverzie;

(b)	v súvislosti s Eur, druhý zúčtovací deň systému Target deň predchádzajúci prvému dňu príslušného úrokového obdobia (alebo: (i) v prípade prvého úrokového obdobia, druhý zúčtovací deň systému Target predchádzajúci prvému alebo pätnástemu dňu mesiaca v ktorom sa podpísala úverová zmluva, podľa toho ktorý z týchto dní bezprostredne predchádza dátumu úverovej zmluvy; ak dátum úverovej zmluvy pripadne na prvý alebo pätnásty deň takéhoto mesiaca, deň znovunastavenia sadzby LIBOR bude druhý zúčtovací deň systému Target predchádzajúci dátumu úverovej zmluvy; a (ii) dátum konverzie menovej konverzie nevyčerpanej časti úveru na Eur pripadá na deň iný ako je dátum splátky úrokov, pôvodný deň znovunastavenia sadzby LIBOR v súvislosti s uvedenou schválenou menou, bude druhý zúčtovací deň systému Target predchádzajúci prvý alebo pätnásty deň mesiaca na ktorý pripadne dátum konverzie, podľa toho, ktorý deň bezprostredne predchádza uvedenému dátumu konverzie; ak dátum konverzie pripadne na prvý alebo pätnásty deň takéhoto mesiaca, deň znovunastavenia sadzby LIBOR v súvislosti s uvedenou schválnou menou bude druhý zúčtovací deň systému Target predchádzajúci dátumu uvedenej konverzie); a

(c)	bez ohľadu na odseky (a) a (b) tohto bodu 33, ak banka ustanoví, že v súvislosti s menovou konverziou na schválenú menu trhový postup pre určovanie dňa znovunastavenia sadzby LIBOR má byť ku dňu iný ako je ustanovený v uvedených odsekoch, bude deň znovunastavenia sadzby LIBOR taký iný deň, ako je špecifikovaný v konverzných smerniciach.

34.	„Záložné právo“ zahŕňa hypotéky, zálohy, zaťaženia záväzkom, výsadné a prednostné práva   akéhokoľvek druhu.

35.	„Úver“ znamená úver poskytnutý v rámci úverovej zmluvy.

- 6 -

36.	„Úverový účet“ znamená účet otvorený bankou v jej knihách v mene dlžníka v prospech ktorého sa pripisuje suma úveru.

37.	„Úverová zmluva“ znamená úverovú zmluvu medzi bankou a dlžníkom na základe ktorej sa poskytuje úver, v zmysle jej akýchkoľvek zmien a dodatkov. Úverová zmluva obsahuje tieto všeobecné podmienky tak ako sa pre ňu uplatňujú a všetky prílohy a dodatky k úverovej zmluve.

38.	„Mena úveru“ znamená menu v ktorej je kedykoľvek celá alebo akákoľvek časť istiny úveru denominovaná, pričom tento výraz, v prípade úveru denominovaného vo viac ako jednej mene, platí samostatne pre každú z týchto mien.

39.	„Londýnsky bankový deň“ znamená akýkoľvek deň kedy sú komerčné banky otvorené pre všeobecné obchodovanie (vrátanie obchodovania so zahraničnou menou a vkladmi v zahraničnej mene) v Londýne.

40.	„Dátum splátky istiny“ znamená každý dátum špecifikovaný v úverovej zmluve kedy je splatná celá alebo akákoľvek časť istiny úveru.

41.	„Projekt“ znamená projekt alebo program na ktorý sa úver poskytuje, ako je to popísané v úverovej zmluve a v zmysle zmeny tohto popisu kedykoľvek formou dohody medzi bankou a dlžníkom.

42.	„Príslušná stránka systému Telerate“ znamená stránku obrazovky určenú v rámci služby Dow Jones Telerate Service ako stránku pre účely zobrazenia sadzby LIBOR pre vklady v mene úveru (alebo taká iná stránka, ktorá môže nahradiť takúto stránku takejto služby, alebo taká iná služba, ktorá môže byť vybratá bankou ako poskytovateľa informácií, pre účely zobrazovania sadzieb alebo cien porovnateľných so sadzbou LIBOR).

43.	„Obrazovková sadzba“ znamená:

(a)	v súvislosti s konverziou úrokovej sadzby z pohyblivej sadzby na pevnú sadzbu, pevnú úrokovú sadzbu stanovenú bankou k dátumu realizácie na základe danej pohyblivej sadzby a trhových sadzieb zobrazených ustanovenými poskytovateľmi informácií zohľadňujúc obdobie konverzie, sumu meny a podmienky splácania čiastky úveru, ktorého sa daná konverzia týka;

(b)	v súvislosti s konverziou úrokovej sadzby z pevnej sadzby na pohyblivú sadzbu, pohyblivú úrokovú sadzbu stanovenú bankou k dátumu realizácie na základe danej pevnej sadzby a trhových sadzieb zobrazených ustanovenými poskytovateľmi informácií zohľadňujúc obdobie konverzie, sumu meny a podmienky splácania čiastky úveru, ktorého sa daná konverzia týka;
(c)	v súvislosti s menovou konverziou nevyčerpanej čiastky úveru, výmenný kurz medzi menou úveru bezprostredne pred danou konverziou a schválenou menou, stanovený bankou k dátumu realizácie na základe trhových výmenných kurzov zobrazených ustanovenými poskytovateľmi informácií;

(d)	v súvislosti s menovou konverziou vyčerpanej čiastky úveru, každý z nasledovných: (i) výmenný kurz medzi menou úveru bezprostredne pred danou konverziou a schválenou menou, stanovený bankou k dátumu realizácie na základe trhových výmenných kurzov zobrazených ustanovenými poskytovateľmi informácií; a (ii) pevná úroková sadzba alebo pohyblivá úroková sadzba

- 7 -

(podľa toho, ktorá platí pre danú konverziu), stanovená bankou k dátumu realizácie v súlade s konverznými smernicami na základe úrokovej sadzby platnej pre takúto čiastku bezprostredne pred danou konverziou a trhových sadzieb zobrazených ustanovenými poskytovateľmi informácií, zohľadňujúca obdobie konverzie, sumu meny a podmienky splácania čiastky úveru, ktorého sa daná konverzia týka; a
		
(e)	v súvislosti s predčasným ukončením konverzie, každá zo sadzieb uplatnená bankou pre účely výpočtu odvíjajúcej sa čiastky ku dňu takéhoto predčasného ukončenia v súlade s konverznými smernicami na základe trhových sadzieb, zobrazených ustanovenými poskytovateľmi informácií, zohľadňujúca zostávajúce obdobie konverzie, sumu meny a podmienky splácania čiastky úveru, ktorého sa daná konverzia týka a  uplatnenie takéhoto predčasného ukončenia.
		
44.	„Zúčtovací deň systému Target“ znamená deň v ktorom je systém „Trans Eurpean Automated Real-Time Gross Settlement Express Transfer“ (Transeurópsky automatizovaný expresný systém zúčtovania v reálnom čase) otvorený pre zúčtovanie v Eur.

45.	 „Dane“ zahŕňa poplatky, dane, odvody a clá akejkoľvek povahy, či už platné ku dňu úverovej zmluvy alebo záručnej zmluvy, alebo uvalené po tomto dátume.

46.	„Odvíjajúca sa čiastka“ znamená, v súvislosti s predčasným ukončením konverzie: (i) čiastku splatnú dlžníkom v prospech banky, rovnajúcu sa čistému súčtu splatnej čiastky bankou v rámci transakcií uskutočnených bankou na ukončenie danej konverzie, alebo ak žiadne takéto transakcie neboli podniknuté, tak čiastke stanovenej bankou na základe obrazovkovej sadzby, aby predstavovala sumu rovnajúcu sa takejto súhrnnej čiastky; alebo (ii) čiastku splatnú bankou v prospech dlžníka, rovnajúcu sa čistému súčtu čiastky ktorú má banka obdržať v rámci transakcií uskutočnených bankou na ukončenie danej konverzie, alebo ak žiadne takéto transakcie neboli podniknuté, tak čiastke stanovenej bankou na základe obrazovkovej sadzby, aby predstavovala sumu rovnajúcu sa takejto súhrnnej čiastky.

47.	„Pohyblivá sadzba“ znamená pohyblivú úrokovú sadzbu platnú pre čiastku vyčerpanej a nesplatenej istiny úveru, rovnajúcu sa súčtu: (i) sadzby LIBOR so zreteľom na pôvodnú menu úveru; plus (ii) pevnej marže; za podmienky, že:

(a)	pri konverzii úrokovej sadzby z pevnej sadzby, pohyblivá úroková sadzba platná pre čiastku úveru, ktorej sa konverzia týka sa bude rovnať buď: (i) súčtu: (A) sadzby LIBOR so zreteľom na menu úveru; plus (B) marže pre LIBOR, ak taká existuje, splatnej bankou v rámci transakcie zabezpečujúcej úroky, týkajúcej sa danej konverzie (upravená v súlade s konverznými smernicami o rozdiel, ak taký existuje, medzi danou pevnou sadzbou a pevnou úrokovou sadzbou ktorú má banka obdržať v rámci danej transakcie zabezpečujúcej úroky); alebo (ii) obrazovkovej sadbe, ak banka tak ustanoví v súlade s konverznými smernicami;

(b)	pri menovej konverzii na schválenú menu nevyčerpanej čiastky úveru, a pri čerpaní akejkoľvek takejto čiastky, pohyblivá úroková sadzba platná pre takúto čiastku sa bude rovnať súčtu: (i) sadzby LIBOR so zreteľom na danú schválenú menu; plus (ii) pevnej sadzby; a

(c)	pri menovej konverzii na schválenú menu čerpanej čiastky úveru, z ktorej majú byť akumulované úroky pri pohyblivej úrokovej sadzbe počas obdobia konverzie, pohyblivá úroková sadzba platná pre takúto čiastku úveru, sa bude rovnať buď: (i) súčtu: (A) sadzby LIBOR so zreteľom na menu úveru; plus (B) marže pre LIBOR, ak taká existuje, splatnej bankou v rámci transakcie zabezpečujúcej úroky, týkajúcej sa danej konverzie; alebo (ii) obrazovkovej sadbe, ak banka tak ustanoví v súlade s konverznými smernicami.

- 8 -

48.	„Jen“, „Ą“ a „JPY“ každý výraz znamená zákonnú menu Japonska.

Časť 2.02. Odvolávky					

Odvolávky v týchto všeobecných podmienkach na články alebo časti sú odvolávkami na články alebo časti týchto všeobecných podmienok.

Časť 2.03 Nadpisy

Nadpisy článkov a častí a obsahu sú uvedené len pre referenčné účely a nie sú súčasťou týchto všeobecných podmienok.

Článok III
Podmienky úveru; Platobné ustanovenia; Menové ustanovenia
				
Časť 3.01. Úverový účet				

Čiastka istiny úveru musí byť pripísaná v prospech úverového účtu v mene úveru a môže byť z neho čerpaná dlžníkom tak ako je ustanovené v úverovej zmluve a v týchto všeobecných podmienkach a v súlade s postupmi pre čerpanie stanovenými bankou. Ak je úver kedykoľvek denominovaný vo viac ako jednej mene, úverový účet musí byť rozdelený na viacero podúčtov, pričom každý z nich pre jednu menu úveru.

Časť 3.02. Spracovateľský poplatok; Záväzková provízia

(a)	Dlžník zaplatí spracovateľský poplatok tak ako je špecifikované v úverovej zmluve.

(b)	Dlžník zaplatí záväzkovú províziu tak ako je špecifikované v úverovej zmlive z nevyčerpanej čiastky istiny úveru. Táto záväzková provízia sa počíta odo dňa pripadajúceho na šesťdesiaty deň po dátume úverovej zmluvy až po príslušné dátumy kedy sú čiastky úveru vyčerpané dlžníkom z úverového účtu alebo sú zrušené.

Časť 3.03. Úroky					

(a)	Dlžník zaplatí úroky pri sadzbe špecifikovanej v úverovej zmluve, pričom táto úroková sadzba môže byť kedykoľvek menená v súlade s ustanoveniami článku IV, z čiastky istiny úveru vyčerpaného z úverového účtu a kedykoľvek nesplatenej. Úroky sa akumulujú od príslušných dátumov, kedy boli takéto čiastky čerpané. 

(b)	Kedykoľvek, ak na základe zmien trhových zvyklostí, majúcich dopad na stanovenie pohyblivej sadzby, platnej pre celú alebo akúkoľvek časť čiastky istiny úveru, banka zistí, že je v záujme jej dlžníkov ako celku a banky, uplatňovať iný základ pre stanovovanie pohyblivej sadzby ako je ustanovený v úverovej zmluve a týchto všeobecných podmienkach, banka môže upraviť základ pre stanovovanie pohyblivej sadzby na základe nie menej ako tri mesiace vopred zaslaného oznámenia dlžníkovi a ručiteľovi o novom základe. Nový základ sa stane účinným po vypršaní obdobia oznámenia pokiaľ dlžník alebo ručiteľ neoznámia banke počas tohto obdobia svoje námietky k nemu, kedy sa takáto úprava nebude na úver vzťahovať.

- 9 -

Časť 3.04. Splácanie				

Dlžník je povinný splatiť sumu istiny úveru vyčerpanú z úverového účtu v súlade s ustanoveniami úverovej zmluvy.

Časť 3.05. Predčasné splácanie			

(a)	Dlžník má právo, po predložení oznámenia banke nie menej ako štyridsať päť dní vopred, predčasne pred splatnosťou splatiť, odo dňa akceptovateľného bankou (za podmienky, že dlžník zaplatil všetky čiastky splatné v rámci úverovej zmluvy k takémuto dátumu, vrátane akejkoľvek prémie za predčasné splatenie vypočítanej v súlade s odsekom (b) tejto časti): (i) celú sumu istiny úveru v tom čase nesplatenú, alebo (ii) celú sumu istiny akejkoľvek jednej alebo viacerých splatností úveru. Akékoľvek takéto čiastočné predčasné splatenie sa uplatní spôsobom špecifikovaným dlžníkom, alebo ak akákoľvek takáto špecifikácia dlžníka nie je k dispozícii, tak nasledovným spôsobom: (A) ak úverová zmluva ustanovuje samostatné splácanie špecifikovaných  vyplatených súm (keď je taký pojem definovaný v úverovej zmluve) istiny úveru, takéto predčasné splatenie sa uplatní v opačnom poradí uvedených vyčerpaných súm, pričom vyčerpaná suma, ktorá bola čerpaná posledná bude zaplatené najprv a splátka splatná ako posledná uvedených vyčerpaných súm bude zaplatená najprv; a (B) vo všetkých ostatných prípadoch budú takéto predčasné splátky uplatnené v opačnom poradí splatnosti úveru, pričom posledná splátka bude zaplatená najprv.

(b)	Prémia za predčasné splatenie, splatná podľa odseku (a) tejto časti z predčasnej splátky akejkoľvek sumy úveru bude čiastkou primerane stanovenou zo strany banky, predstavujúcou náklady pre banku s novým využitím sumy, ktorá bola predčasne splatená, odo dňa predčasnej splátky až po dátum pôvodnej splatnosti takejto sumy.

(c)	Ak v súvislosti s akoukoľvek čiastkou úveru, ktorá má byť predčasne splatená, bola uskutočnená konverzia a obdobie konverzie pre túto konverziu sa neskončilo v čase predčasnej splátky: (i) dlžník zaplatí transakčný poplatok v súvislosti s predčasným ukončením uvedenej konverzie, v takej sume alebo pri takej sadzbe aká bude kedykoľvek oznámená bankou a účinná v čase prijatia oznámenia dlžníka bankou o predčasnom splatení; a (ii) dlžník alebo banka, podľa daného prípadu, zaplatí odvíjajúcu sa čiastku, ak taká existuje, v súvislosti s predčasným ukončením danej konverzie, v súlade s konverznými smernicami. Transakčné poplatky ustanovené v tomto odseku a akákoľvek ovíjajúca sa čiastka splatná dlžníkom podľa tohto odseku budú zaplatené najneskôr šesťdesiat dní po dátume predčasnej splátky.

Časť 3.06. Čiastočné splácanie			

Ak banka kedykoľvek obdrží nižšiu ako úplnú čiastku v tom čase splatnú v jej prospech v rámci úverovej zmluvy, má banka právo použiť a uplatniť si čiastku takto prijatú akýmkoľvek spôsobom a pre také účely v rámci úverovej zmluvy, aké banka podľa vlastného uváženia určí.

Časť 3.07. Miesto platby				
Všetky sumy platené zo strany dlžníka v rámci úverovej zmluvy budú zaplatené na takých miestach ako bude banka odôvodnene vyžadovať. 

Časť 3.08. Mena čerpania				

Každé čerpanie čiastky úveru z úverového účtu musí byť realizované v mene úveru takejto čiastky. Banka na požiadanie a konajúc ako sprostredkovateľ dlžníka, nakúpi s menou úveru vyčerpanou z úverového účtu také meny, ktoré môžu byť vyžadované na úhradu platieb, ktoré majú byť financované z výnosu úveru.

- 10 -

Časť 3.09. Mena platby				

(a)	Všetky sumy splatné dlžníkom v rámci úverovej zmluvy budú splatné v mene úveru, ako je to ďalej špecifikované v konverzných smerniciach.

(b)	Banka na požiadanie a konajúc ako sprostredkovateľ dlžníka, a na základe takých obchodných podmienok aké banka ustanoví, nakúpi menu úveru na platbu akejkoľvek čiastky vyžadovanej v rámci úverovej zmluvy pri včasnom zaplatení dostatočných prostriedkov na to určených zo strany dlžníka, v mene alebo menách prijateľných pre banku. Akákoľvek platba dlžníka vyžadovaná v rámci úverovej zmluvy bude považovaná za zrealizovanú len ak a do tej miery, do akej banka obdrží takúto platbu v mene úveru. 

Časť 3.10. Dočasná náhrada meny			

(a)	Ak banka primerane stanovila, že vznikla mimoriadna situácia, v rámci ktorej banka  nebude schopná poskytnúť menu úveru (nahradzovaná mena úveru) kedykoľvek za účelom financovania úveru, môže banka poskytnúť takú náhradnú menu alebo meny pre uvedenú menu úveru (náhradná mena úveru) akú banka vyberie. Počas obdobia takejto mimoriadnej situácie sa splácanie istiny a platby úrokov a ostatných poplatkov v rámci úveru budú realizovať v náhradnej mene úveru a uplatnia sa ostatné s tým spojené finančné podmienky v súlade s princípmi primerane stanovenými bankou. Banka bude okamžite oznamovať dlžníkovi a ručiteľovi výskyt takejto mimoriadnej situácie, a s ňou spojenej náhradnej meny úveru a finančných podmienok úveru. 

(b)	Na základe oznámenia zo strany banky v rámci odseku (a) tejto časti, môže dlžník do tridsiatich dní po tomto termíne oznámiť banke svoj výber inej meny prijateľnej pre banku ako náhradnej meny úveru. V takomto prípade banka oznámi dlžníkovi finančné podmienky úveru platné pre túto náhradnú menu úveru, ktoré budú stanovené v súlade s princípmi primerane ustanovenými bankou.

(c)	Počas obdobia mimoriadnej situácie uvedenej v odseku (a) tejto časti, nebude splatná žiadna prémia za predčasné splatenie úveru.

(d)	Akonáhle bude banka znovu schopná poskytnúť nahradzovanú menu úveru, banka na žiadosť dlžníka zmení náhradnú menu úveru na nahradzovanú menu úveru v súlade s princípmi primerane ustanovenými bankou.

Časť 3.11. Ohodnocovanie mien			

Kedykoľvek ak bude pre potreby úverovej zmluvy alebo záručnej zmluvy, alebo akejkoľvek inej zmluvy na ktorú sa vzťahujú tieto všeobecné podmienky,  nevyhnutné stanoviť hodnotu jednej meny z hľadiska inej, bude takáto hodnota primerane stanovená bankou.

Časť 3.12. Spôsob platby

(a)	Akákoľvek platba vyžadovaná v rámci úverovej zmluvy alebo záručnej zmluvy, ktorá má byť zrealizovaná v prospech banky v mene akejkoľvek krajiny, bude zrealizovaná takým spôsobom a v mene nadobudnutej takýmto spôsobom, aký je povolený v rámci zákonov platných pre takúto menu za účelom realizácie takejto platby a uskutočnenia vkladu v takejto mene na účet banky u depozitára banky oprávneného prijímať vklady v takejto mene.

- 11 -

(b)	Všetky čiastky splatné zo strany dlžníka v rámci úverovej zmluvy budú zaplatené bez obmedzení akéhokoľvek druhu uvalených člena banky, alebo na jeho území, ktorý je dlžníkom alebo ručiteľom.

Článok IV
Konverzia podmienok úveru

Časť 4.01. Všeobecné ustanovenia		

(a)	Ak je to ustanovené v úverovej zmluve, môže dlžník kedykoľvek požiadať o zmenu podmienok úveru tak ako sú ustanovené v úverovej zmluve, za účelom uľahčiť obozretné riadenie dlhu. Každá takáto požiadavka musí byť doručená dlžníkom banke v súlade s konverznými smernicami a po akceptácii zo strany banky bude takto požadovaná konverzia považovaná za konverziu pre účely týchto všeobecných podmienok.

(b)	Po prijatí žiadosti o konverziu zo strany banky, banka podnikne všetky kroky potrebné pre uskutočnenie tejto konverzie v súlade s konverznými smernicami. Do miery pokiaľ sa pre uskutočnenie danej konverzie vyžaduje akákoľvek úprava ustanovení úverovej zmluvy ustanovujúca čerpanie výnosov úveru, budú takéto ustanovenia považované za zmenené počnúc od dátumu konverzie. Okamžite po  dátume realizácie za každú konverziu, banka oznámi dlžníkovi a ručiteľovi finančné podmienky úveru, vrátane akýchkoľvek revidovaných ustanovení o splácaní a upravených ustanovení ustanovujúcich čerpanie výnosov z úveru.

(c)	Okrem prípadu, že to bude inak ustanovené v konverzných smerniciach, dlžník zaplatí transakčný poplatok v súvislosti s každou konverziou, v takej čiastke alebo pri takej sadzbe aká bude oznámená bankou kedykoľvek a ktorá bude platná k dátumu realizácie. Transakčné poplatky ustanovené v rámci tohto odseku budú splatné najneskôr šesťdesiat dní po dátume realizácie.

Časť 4.02. Splatné úroky po konverzii úrokovej sadzby alebo konverzii meny

(a)	Konverzia úrokovej sadzby. Na základe konverzie úrokovej sadzby uplatnenej pre celú alebo akúkoľvek časť sumy istiny úveru, dlžník zaplatí v súvislosti s každým úrokovým obdobím počas obdobia konverzie, úroky z takejto sumy kedykoľvek vyčerpanej a nesplatenej sumy pri pohyblivej sadzbe alebo pevnej sadzbe, podľa toho ktorá sa uplatní pre konverziu

(b)	Menová konverzia nevyčerpaných súm. Na základe menovej konverzie celej alebo akejkoľvek časti nevyčerpanej sumy istiny úveru na schválenú menu, zaplatí dlžník, v súvislosti s každým úrokovým obdobím počas obdobia konverzie, úroky v uvedenej schválenej mene z takejto sumy istiny aká je kedykoľvek následne vyčerpaná a nesplatená pri pohyblivej sadzbe.

(c)	Menová konverzia vyčerpaných súm. Na základe menovej konverzie celej alebo akejkoľvek časti vyčerpanej sumy istiny úveru na schválenú menu, zaplatí dlžník, v súvislosti s každým úrokovým obdobím počas obdobia konverzie, úroky v uvedenej schválenej mene z takejto sumy istiny aká je kedykoľvek nesplatená pri pohyblivej sadzbe alebo pevnej sadzbe, podľa toho, ktorá sa uplatní pre konverziu.

- 12 -

Časť 4.03. Splatná istina po konverzii meny	

(a)	Menová konverzia nevyčerpaných súm. V prípade menovej konverzie nevyčerpanej sumy úveru na schválenú menu, bude suma istiny úveru takto konvertovaná stanovená bankou vynásobením sumy, ktorá má byť takto konvertovaná na jej menu denominácie bezprostredne pred uvedenou konverziou, obrazovkovou sadzbou. Dlžník splatí takúto sumu istiny ako bude následne vyčerpaná v takejto schválenej mene v súlade s ustanoveniami úverovej zmluvy.

(b)	Menová konverzia nevyčerpaných súm. V prípade menovej konverzie vyčerpanej sumy úveru na schválenú menu, bude suma istiny úveru takto konvertovaná stanovená bankou vynásobením sumy, ktorá má byť takto konvertovaná na jej menu denominácie bezprostredne pred uvedenou konverziou, buď: (i) výmenným kurzom, ktorý odráža čiastky istiny vo schválenej mene splatné bankou v rámci transakcie zabezpečujúcej menu týkajúcej sa uvedenej konverzie; alebo (ii) ak banka tak určí v súlade s konverznými smernicami, výmenný kurz zložený z obrazovkovej sadzby. Dlžník splatí takúto sumu istiny v takejto schválenej mene v súlade s ustanoveniami úverovej zmluvy.

(c)	Ukončenie obdobia konverzie pred konečnou splatnosťou úveru. Ak obdobie konverzie menovej konverzie uplatňovanej pre časť úveru skončí pred jeho konečnou splatnosťou, bude suma istiny takejto časti úveru zostávajúcej nesplatenou v mene úveru na ktorú sa táto suma musí prekonvertovať po tomto ukončení, stanovená bankou buď: (i) vynásobením uvedenej sumy vo schválenej mene uvedenej konverzie spotovým alebo forwardovým výmenným kurzom prevládajúcim medzi uvedenou schválenou menou a menou úveru pre vyrovnanie v posledný deň uvedeného obdobia konverzie; alebo (ii) takým iným spôsobom ako je špecifikované v konverzných smerniciach. Dlžník splatí takúto sumu istiny v uvedenej mene úveru v súlade s ustanoveniami úverovej zmluvy.

Časť 4.04. Maximálna úroková sadzba; Rozpätie úrokovej sadzby

(a)	Maximálna úroková sadzba. Po stanovení maximálnej úrokovej sadzby pre pohyblivú sadzbu, dlžník zaplatí za každé úrokové obdobie počas obdobia konverzie, úrok z kedykoľvek vyčerpanej a nesplatenej sumy istiny, ku ktorej sa daná konverzia vzťahuje pri danej pohyblivej sadzbe, pokiaľ v akýkoľvek deň znovunastavenia sadzby LIBOR počas daného obdobia konverzie uvedená pohyblivá sadzba nepresiahne uvedenú maximálnu úrokovú sadzbu, kedy pre úrokové obdobie ku ktorému sa deň znovunastavenia sadzby LIBOR vzťahuje, zaplatí dlžník úroky z tejto sumy istiny rovnajúci sa uvedenej maximálnej úrokovej sadzbe.

(b)	Rozpätie úrokovej sadzby. Po stanovení rozpätia úrokovej sadzby pre pohyblivú sadzbu, dlžník zaplatí za každé úrokové obdobie počas obdobia konverzie, úrok z kedykoľvek vyčerpanej a nesplatenej sumy istiny, ku ktorej sa daná konverzia vzťahuje pri danej pohyblivej sadzbe, pokiaľ v akýkoľvek deň znovunastavenia sadzby LIBOR počas daného obdobia konverzie uvedená pohyblivá sadzba: (i) prevýši vrchnú hranicu uvedeného rozpätia úrokovej sadzby, kedy pre úrokové obdobie ku ktorému sa deň znovunastavenia sadzby LIBOR vzťahuje, zaplatí dlžník úroky z tejto sumy istiny rovnajúci sa uvedenej vrchnej hranici; alebo (ii) poklesne pod úroveň spodnej hranice uvedeného rozpätia úrokovej sadzby, kedy pre úrokové obdobie ku ktorému sa deň znovunastavenia sadzby LIBOR vzťahuje, zaplatí dlžník úroky z tejto sumy istiny rovnajúci sa uvedenej spodnej hranici.

(c)	Prémia z maximálnej úrokovej sadzby a rozpätia úrokovej sadzby. Po zriadení maximálnej úrokovej sadzby alebo rozpätia úrokovej sadzby zaplatí dlžník banke prémiu z kedykoľvek vyčerpanej a nesplatenej sumy istiny ku ktorej sa daná konverzia vzťahuje, vypočítanú: (i) na základe prémie, ak existuje, splatnej bankou v súvislosti s maximálnou úrokovou sadzbou alebo rozpätím kúpeným bankou od druhej strany za účelom zriadenia uvedenej maximálnej úrokovej sadzby alebo rozpätia úrokovej sadzby; alebo

- 13 -

(ii) inak ako je to špecifikované v konverzných smerniciach. Takáto prémia je splatná dlžníkom najneskôr šesťdesiat dní po dátume realizácie.

(d)	Predčasné ukončenie. Okrem prípadu, kedy bude inak ustanovené v konverzných smerniciach, pri predčasnom ukončení akejkoľvek maximálnej úrokovej sadzby alebo rozpätí úrokovej sadzby zo strany dlžníka: (i) dlžník zaplatí transakčný poplatok v súvislosti s predčasným ukončením v takej sume alebo pri takej sadzbe aká je kedykoľvek vyhlasovaná bankou a platná v čase prijatia oznámenia dlžníka o predčasnom ukončení bankou; a (ii) dlžník alebo banka, podľa daného prípadu, zaplatí odvíjajúcu sa čiastku, ak taká existuje, v súvislosti s takýmto predčasným ukončením, v súlade s konverznými smernicami. Transakčné poplatky ustanovené v rámci tohto odseku a akákoľvek odvíjajúca sa čiastka splatná dlžníkom podľa tohto odseku bude zaplatená najneskôr šesťdesiat dní po dátume účinnosti takéhoto predčasného ukončenia.

Článok V
Čerpanie výnosu úveru

Časť 5.01. Čerpanie z úverového účtu		

Dlžník je oprávnený čerpať z úverového účtu v mene úveru alebo príslušných menách úveru zodpovedajúce čiastky vynaložené, alebo ak banka s tým súhlasí, čiastky ktoré budú vynaložené na projekt v súlade s ustanoveniami úverovej zmluvy a týchto všeobecných podmienok. Okrem prípadu, kedy sa banka a dlžník dohodnú inak, nebudú zrealizované žiadne čerpania za účelom akejkoľvek platby v prospech osôb alebo subjektov, alebo pre akýkoľvek dovoz tovaru, ak je takáto platba alebo dovoz, podľa vedomia banky zakázaný rozhodnutím Bezpečnostnej rady OSN v rámci Kapitoly VII Charty OSN.

Časť 5.02. Zvláštny záväzok zo strany banky	

Na základe žiadosti dlžníka a na základe takých obchodných podmienok, ktoré budú dohodnuté medzi bankou a dlžníkom, môže banka uzavrieť zvláštne záväzky v písomnej forme, že zaplatí čiastky v prospech dlžníka alebo iných osôb v súvislosti s výdavkami, ktoré majú byť financované z výnosu úveru, bez ohľadu na akékoľvek následné pozastavenie alebo zrušenie zo strany banky alebo dlžníka.

Časť 5.03. Žiadosť o čerpanie alebo o zvláštny záväzok

Ak si dlžník kedykoľvek žiada vyčerpať akúkoľvek sumu z úverového účtu alebo žiada banku aby prijala zvláštny záväzok podľa časti 5.02, dlžník doručí banke písomnú žiadosť v takej forme a obsahujúcu také prehlásenia a dohody, aké banka odôvodnene vyžaduje. Žiadosti o čerpanie, vrátane vyžadovanej dokumentácie podľa tohto článku musí byť vypracovaná okamžite v závislosti od výdavkov na projekt. 

Časť 5.04. Realokácia				

Bez ohľadu na umiestnenie čiastky úveru alebo percentuálne pomery stanovené pre čerpanie, stanovené alebo uvedené v úverovej zmluve, ak banka primerane odhadla, že suma úveru v tom čase umiestnená pre akúkoľvek kategóriu čerpania ustanovenú v úverovej zmluve alebo pridanú k nej dodatkom, bude nepostačujúca na financovanie dohodnutého percentuálneho podielu všetkých výdavkov v tejto kategórii, banka môže na základe oznámenia dlžníkovi:

- 14 -

(a)	realokovať, do miery vyžadovanej na splnenie odhadovaného výpadku, výnosy úveru, ktoré sú v tom čase alokované do inej kategórie a ktoré podľa názoru banky nie sú potrebné na splnenie ostatných výdavkov; a

(b)	ak takáto realokácia nemôže úplne splniť odhadovaný výpadok, znížiť percentuálny podiel pre čerpanie v tom čase platný pre takéto výdavky, aby ďalšie čerpania v rámci takejto kategórie mohli pokračovať až pokiaľ všetky výdavky v rámci nich nebudú zrealizované.

Časť 5.05. Preukázanie oprávnenia podpisovať žiadosť o čerpanie alebo zvláštny záväzok		

Dlžník musí dodať banke dôkaz o oprávnení osoby alebo osôb oprávnených podpisovať žiadosti o čerpanie a overený podpisový vzor akejkoľvek takejto osoby.

Časť 5.06. Podporný dôkaz				

Dlžník musí dodať banke také dokumenty a ostatné dôkazy podporujúce žiadosť o čerpanie, aké banka môže oprávnene vyžadovať, či už predtým alebo potom ako banka povolila akékoľvek čerpanie požadované v žiadosti.

Časť 5.07. Dostatočnosť žiadostí a dokumentov	

Každá žiadosť a sprievodné dokumenty a iné dôkazy musia byť dostatočné svojou formou a obsahom, aby uspokojili banku o tom, že dlžník je oprávnený čerpať z úverového účtu požadovanú sumu a že suma, ktorá sa má čerpať z úverového účtu bude použitá len na účely špecifikované v úverovej zmluve.

Časť 5.08. Úprava daní				

Je stratégiou banky, že žiadne výnosy úveru nie sú čerpané na účet platieb za akékoľvek dane vyrubené zo strany alebo na území dlžníka alebo ručiteľa, z tovarov a služieb, alebo z ich dovozu, výroby, zaobstarávania alebo dodávky. Za týmto účelom, ak suma akýchkoľvek daní vyrubených z alebo v súvislosti s akoukoľvek položkou, ktorá má byť financovaná z výnosu úveru úver zníži alebo zvýši, banka môže na základe oznámenia dlžníkovi zvýšiť alebo znížiť percentuálny podiel pre čerpanie ustanovený alebo uvedený v súvislosti z takouto položkou v úverovej zmluve, ako je vyžadované pre zosúladenie s takouto stratégiou banky.

Časť 5.09. Platby zo strany banky			

Banka zaplatí čiastky vyčerpané dlžníkom z úverového účtu len v prospech alebo na príkaz dlžníka.

Článok VI
Zrušenie a pozastavenie

Časť 6.01. Odrieknutie zo strany dlžníka

Dlžník môže, na základe oznámenia banke, odrieknuť akúkoľvek sumu úveru, ktorú dlžník nevyčerpal, okrem prípadu, keď dlžník takto neodriekol akúkoľvek sumu úveru v súvislosti s ktorou banka vstúpila do zvláštneho záväzku podľa časti 5.02.
Časť 6.02. Pozastavenie zo strany banky

- 15 -

Ak sa vyskytne a pretrváva akýkoľvek z nasledovných prípadov, banka môže na základe oznámenia dlžníkovi a ručiteľovi pozastaviť úplne alebo z časti právo dlžníka realizovať čerpania z úverového účtu:

(a)	Dlžník neuskutočnil platbu (bez ohľadu na skutočnosť, že takáto platba mohla byť zrealizovaná ručiteľom alebo treťou stranou) istiny alebo úrokov alebo akejkoľvek inej čiastky splatnej v prospech banky alebo asociácie: (i) v rámci úverovej zmluvy; alebo (ii) v rámci akejkoľvek úverovej alebo záručnej zmluvy medzi bankou a dlžníkom; alebo  (iii) v rámci akejkoľvek derivátnej zmluvy; alebo (iv) v dôsledku akejkoľvek záruky alebo iného finančného záväzku akéhokoľvek druhu poskytnutého bankou akejkoľvek tretej strane so súhlasom dlžníka; alebo (v) v rámci akejkoľvek rozvojovej úverovej zmluvy medzi dlžníkom a asociáciou.

(b)	Ručiteľ neuskutočnil platbu istiny alebo úrokov alebo akejkoľvek inej čiastky splatnej v prospech banky alebo asociácie: (i) v rámci záručnej zmluvy; alebo (ii) v rámci akejkoľvek úverovej alebo záručnej zmluvy medzi ručiteľom a bankou; alebo  (iii) v rámci akejkoľvek derivátnej zmluvy; alebo (iv) v dôsledku akejkoľvek záruky alebo iného finančného záväzku akéhokoľvek druhu poskytnutého bankou akejkoľvek tretej strane so súhlasom ručiteľa; alebo (v) v rámci akejkoľvek rozvojovej úverovej zmluvy medzi ručiteľom a asociáciou.

(c)	Dlžník a ručiteľ si nesplnili akýkoľvek záväzok v rámci úverovej zmluvy, záručnej zmluvy alebo derivátnej zmluvy.

(d)	Banka alebo asociácia úplne ale z časti pozastavili právo dlžníka alebo ručiteľa realizovať čerpania v rámci akejkoľvek úverovej zmluvy s bankou alebo akejkoľvek rozvojovej úverovej zmluvy s asociáciou, kvôli neplneniu akýchkoľvek záväzkov dlžníka alebo ručiteľa v rámci takejto zmluvy alebo akejkoľvek záručnej zmluvy s bankou.

(e)	Ako dôsledok prípadov, ktoré nastali po dátume úverovej zmluvy, vznikla mimoriadna situácia, ktorá spôsobuje, že bude nepravdepodobné, že projekt môže byť realizovaný, alebo že dlžník alebo ručiteľ budú schopní plniť si svoje povinnosti v rámci úverovej zmluvy alebo záručnej zmluvy.

(f)	Členovi banky, ktorý je dlžníkom alebo ručiteľom: (i) bolo pozastavené členstvo alebo prestal byť členom banky, alebo (ii) prestal byť členom Medzinárodného menového fondu.

(g)	Po dátume úverovej zmluvy a pred dátumom účinnosti, sa vyskytne akýkoľvek prípad, ktorý by oprávňoval banku pozastaviť dlžníkovi právo realizovať čerpania z úverového účtu, ak bola úverová zmluva účinná k dátumu, kedy takýto prípad nastal.

(h)	Pred dátumom účinnosti nastala akákoľvek závažná negatívna zmena v situácii dlžníka (okrem člena banky), ako bolo prehlásené dlžníkom.

(i)	Prehlásenie vypracované dlžníkom alebo ručiteľom v alebo na základe úverovej zmluvy, alebo záručnej zmluvy, alebo akejkoľvek derivátnej zmluvy, alebo akékoľvek vyjadrenie dodané v spojitosti s týmito zmluvami a určené pre spoľahnutie sa banky pre poskytovaní úveru alebo realizácii transakcie v rámci derivátnej zmluvy, boli nesprávne v akomkoľvek závažnom ohľade.

(j)	Nastane akýkoľvek prípad uvedený v odsekoch (f) alebo (g) časti 7.01.

- 16 -

(k)	Vznikne mimoriadna situácia v rámci ktorej by akékoľvek ďalšie čerpania v rámci úveru neboli zlúčiteľné s ustanoveniami článku III, časti 3 stanov banky.

(l)	Dlžník alebo akýkoľvek subjekt implementujúci projekt bez súhlasu banky: (i) postúpi alebo prevedie, celkom alebo z časti, akýkoľvek záväzok vyplývajúci z úverovej zmluvy; alebo (ii) predá, prenajme, prevedie, postúpi alebo inak naloží akýmkoľvek majetkom alebo aktívami financovanými úplne alebo z časti z výnosu úveru, okrem transakcií v rámci riadneho priebehu podnikania, ktoré podľa názoru banky: (A) závažne a negatívne neovplyvňujú schopnosť dlžníka plniť si svoje povinnosti v rámci úverovej zmluvy alebo dosiahnuť ciele projektu, alebo schopnosť subjektu implementujúceho projekt plniť si akékoľvek zo svojich povinností vyplývajúcich alebo dohodnutých podľa úverovej zmluvy, alebo dosiahnuť ciele projektu; a (B) závažne a negatívne neovplyvňujú finančnú situáciu alebo fungovanie dlžníka (ktorý nie je členom banky) alebo subjektu implementujúceho projekt.

(m)	Dlžník (ktorý nie je členom banky) alebo akýkoľvek subjekt implementujúci projekt prestal existovať v tej istej právnej forme aká u neho prevládala k dátumu úverovej zmluvy.

(n)	Boli uskutočnené akékoľvek kroky na likvidáciu, zrušenie alebo pozastavenie činností dlžníka (ktorý nie je členom banky) alebo akéhokoľvek subjektu implementujúceho projekt.

(o)	Podľa názoru banky, právny charakter, vlastníctvo alebo rozhodovacie práva dlžníka (ktorý nie je členom banky) alebo akéhokoľvek subjektu implementujúceho projekt sa zmenili z prevládajúcich ku dňu úverovej zmluvy tak, že závažne a negatívne ovplyvňujú: (i) schopnosť dlžníka plniť si svoje povinnosti v rámci úverovej zmluvy alebo dosiahnuť ciele projektu; alebo (ii)  alebo schopnosť subjektu implementujúceho projekt plniť si akékoľvek zo svojich povinností vyplývajúcich alebo dohodnutých podľa úverovej zmluvy, alebo dosiahnuť ciele projektu.

(p)	Nastal akýkoľvek iný prípad špecifikovaný v úverovej zmluve pre účely tejto časti. 

Právo dlžníka realizovať čerpanie z úverového účtu bude naďalej úplne alebo z časti pozastavené, podľa daného prípadu, pokiaľ prípad alebo prípady, ktoré spôsobili pozastavenie neprestanú existovať, okrem prípadu, že banka oznámila dlžníkovi a ručiteľovi, že právo realizovať čerpania bolo úplne alebo z časti obnovené, podľa daného prípadu. 

Časť 6.03. Odrieknutie zo strany banky

Ak: (a) má byť právo dlžníka realizovať čerpanie z úverového účtu  pozastavené v súvislosti s akoukoľvek čiastkou úveru počas nepretržitého obdobia tridsiatich dní; alebo (b) ak banka kedykoľvek ustanoví, po konzultácii s dlžníkom, že čiastka úveru nebude vyžadovaná na financovanie nákladov projektu, ktoré mali byť financované z výnosu úveru; alebo (c) ak banka kedykoľvek ustanoví v súvislosti s akýmkoľvek kontraktom, ktorý má byť financovaný z výnosu úveru, že boli použité korupčné alebo podvodné postupy zástupcami dlžníka alebo príjemcu úveru počas zaobstarávania alebo plnenia takéhoto kontraktu, bez toho, aby dlžník podnikol včasné a vhodné kroky postačujúce pre banku na odstránenie tejto situácie a vymedzí čiastku výdavkov v súvislosti s takýmto kontraktom, ktorá by inak mala nárok na financovanie z výnosu úveru; alebo (d) ak banka kedykoľvek zistí, že zaobstaranie akéhokoľvek kontraktu, ktorý mal byť financovaný z výnosu úveru nie je v súlade s postupmi ustanovenými alebo uvedenými v úverovej zmluve a stanoví čiastku výdavkov v súvislosti s takýmto kontraktom, ktorá by inak mala nárok na financovanie z výnosu úveru; alebo (e) po dátume uzavretia ostane čiastka úveru nevyčerpaná z úverového účtu; alebo (f) ak banka obdrží

- 17 -

Oznámenie od ručiteľa podľa časti 6.06 v súvislosti s čiastkou úveru; banka môže prostredníctvom oznámenia dlžníkovi a ručiteľovi, vypovedať právo dlžníka realizovať čerpanie v súvislosti s takýmito čiastkami. Po odovzdaní takéhoto oznámenia sa takáto čiastka úveru ruší.

Časť 6.04. Čiastky podmienené zvláštnemu záväzku nedotknuté odrieknutím alebo pozastavením zo strany banky

Žiadne odrieknutie alebo pozastavenie zo strany banky sa neuplatní pre čiastky podliehajúce akémukoľvek zvláštnemu záväzku zo strany banky podľa časti 5.02, okrem prípadu že to bude výslovne v takomto záväzku ustanovené.

Časť 6.05. Účinnosť ustanovení po pozastavení alebo odrieknutí 

Bez ohľadu na akékoľvek odrieknutie alebo pozastavenie, všetky ustanovenia úverovej zmluvy a záručnej zmluvy ostávajú v plnej účinnosti a platnosti, okrem tých, ktoré sú zvlášť ustanovené v tomto článku.

Časť 6.06. Odrieknutie záruky	

Ak dlžník neuskutočnil splátku istiny alebo úrokov alebo akúkoľvek inú platbu vyžadovanú v rámci úverovej zmluvy (inak ako následkom akéhokoľvek činu alebo zanedbania konania ručiteľa) a takáto platba bola realizovaná ručiteľom, ručiteľ môže po konzultácii s bankou, na základe oznámenia banke a dlžníkovi, vypovedať svoje záväzky v rámci záručnej zmluvy v súvislosti s akoukoľvek čiastkou úveru nevyčerpanou z úverového účtu k dátumu prijatia takéhoto oznámenia bankou a nepodliehajúce akémukoľvejk zvláštnemu záväzku banky podľa časti 5.02. Po obdržaní takéhoto oznámenia bankou, budú takéto záväzky v súvislosti s takouto čiastkou ukončené.

Článok VII

Urýchlenie splatnosti

Časť 7.01. Prípady urýchlenia			

Ak sa vyskytne a pretrváva akýkoľvek z nasledovných prípadov počas obdobia, ktoré je  špecifikované nižšie, ak také existuje, potom počas akéhokoľvek následného obdobia počas pretrvávania týchto prípadov banka môže, podľa svojho uváženia, na základe oznámenia dlžníkovi a ručiteľovi vyhlásiť sumu v tom čase nesplatenej istiny za okamžite splatnú spolu s úrokmi z nej a akýmikoľvek čiastkami splatnými v rámci úverovej zmluvy a na základe tohto vyhlásenia sa takáto istina, spolu s úrokmi z nej, ostatnými čiastkami splatnými v rámci úverovej zmluvy a akýmikoľvek čiastkami splatnými v rámci časti 7.02 stáva okamžite splatnou:

(a)	Došlo k nesplnenie platby istiny alebo úrokov alebo akejkoľvek inej platby vyžadovanej v rámci úverovej zmluvy a takéto neplnenie pretrváva počas obdobia tridsiatich dní.

(b)	Došlo k nesplnenie platby istiny alebo úrokov alebo akejkoľvek inej platby vyžadovanej v rámci záručnej zmluvy a takéto neplnenie pretrváva počas obdobia tridsiatich dní.

(c)	Dlžník neuskutočnil platbu istiny alebo úrokov alebo akejkoľvek inej čiastky splatnej v prospech banky alebo asociácie: (i) v rámci akejkoľvek úverovej alebo záručnej zmluvy medzi bankou a dlžníkom; alebo  (ii) v rámci akejkoľvek derivátnej zmluvy; alebo (iii) v dôsledku akejkoľvek záruky 

- 18 -

alebo iného finančného záväzku akéhokoľvek druhu poskytnutého bankou akejkoľvek tretej strane so súhlasom dlžníka; alebo (iv) v rámci akejkoľvek rozvojovej úverovej zmluvy medzi dlžníkom a asociáciou; a takéto neplnenie pretrváva počas obdobia tridsiatich dní.

(d)	Ručiteľ neuskutočnil platbu istiny alebo úrokov alebo akejkoľvek inej čiastky splatnej v prospech banky alebo asociácie: (i) v rámci akejkoľvek úverovej alebo záručnej zmluvy medzi ručiteľom a bankou; alebo  (ii) v rámci akejkoľvek derivátnej zmluvy; alebo (iii) v dôsledku akejkoľvek záruky alebo iného finančného záväzku akéhokoľvek druhu poskytnutého bankou akejkoľvek tretej strane so súhlasom ručiteľa; alebo (iv) v rámci akejkoľvek rozvojovej úverovej zmluvy medzi ručiteľom a asociáciou, za okolností z ktorých vyplýva, že nebude pravdepodobné, že ručiteľ splní svoje záväzky v rámci ručiteľskej zmluvy;  a takéto neplnenie pretrváva počas obdobia tridsiatich dní.

(e)	Dlžník a ručiteľ si nesplnili akýkoľvek iný záväzok zo svojej strany v rámci úverovej zmluvy, záručnej zmluvy alebo derivátnej zmluvy a takéto neplnenie pretrváva počas obdobia šesťdesiatich dní po oznámení o tejto skutočnosti zo strany banky dlžníkovi a ručiteľovi.

(f)	Dlžník (ktorý nie je členom banky) sa stane neschopným zaplatiť svoje dlhy pri ich splatnosti alebo bola podaná žaloba alebo je vedené konanie dlžníkom alebo inými osobami, čím sa môže akýkoľvek majetok dlžníka rozdeliť medzi jeho veriteľov.

(g)	Boli uskutočnené akékoľvek kroky na likvidáciu, zrušenie alebo pozastavenie činností dlžníka (ktorý nie je členom banky) alebo akéhokoľvek subjektu implementujúceho projekt.

(h)	Dlžník alebo akýkoľvek subjekt implementujúci projekt bez súhlasu banky: (i) postúpi alebo prevedie, celkom alebo z časti, akýkoľvek záväzok vyplývajúci z úverovej zmluvy; alebo (ii) predá, prenajme, prevedie, postúpi alebo inak naloží akýmkoľvek majetkom alebo aktívami financovanými úplne alebo z časti z výnosu úveru, okrem transakcií v rámci riadneho priebehu podnikania, ktoré podľa názoru banky: (A) závažne a negatívne neovplyvňujú schopnosť dlžníka plniť si svoje povinnosti v rámci úverovej zmluvy alebo dosiahnuť ciele projektu, alebo schopnosť subjektu implementujúceho projekt plniť si akékoľvek zo svojich povinností vyplývajúcich alebo dohodnutých podľa úverovej zmluvy, alebo dosiahnuť ciele projektu; a (B) závažne a negatívne neovplyvňujú finančnú situáciu alebo fungovanie dlžníka (ktorý nie je členom banky) alebo subjektu implementujúceho projekt.

(i)	Dlžník (ktorý nie je členom banky) alebo akýkoľvek subjekt implementujúci projekt prestal existovať v tej istej právnej forme aká u neho prevládala k dátumu úverovej zmluvy.

(j)	Podľa názoru banky sa právny charakter, vlastníctvo alebo rozhodovacie práva dlžníka (ktorý nie je členom banky) alebo akéhokoľvek subjektu implementujúceho projekt zmenili z prevládajúcich ku dňu úverovej zmluvy tak, že závažne a negatívne ovplyvňujú: (i) schopnosť dlžníka plniť si svoje povinnosti v rámci úverovej zmluvy alebo dosiahnuť ciele projektu; alebo (ii)  alebo schopnosť subjektu implementujúceho projekt plniť si akékoľvek zo svojich povinností vyplývajúcich alebo dohodnutých podľa úverovej zmluvy, alebo dosiahnuť ciele projektu.

(k)	Nastal akýkoľvek iný prípad špecifikovaný v úverovej zmluve pre účely tejto časti a pretrváva počas obdobia, ak také existuje, špecifikované v úverovej zmluve.

- 19 -

Časť 7.02. Urýchlenie počas obdobia konverzie

Ak je podané akékoľvek oznámenie o urýchlení podľa časti 7.01 počas obdobia konverzie pre akúkoľvek konverziu: (a) dlžník zaplatí transakčný poplatok v súvislosti s predčasným ukončením danej konverzie v takej sume alebo pri takej sadzbe, aká bude kedykoľvek oznámená bankou a bude účinná ku dňu takéhoto oznámenia; a (b) dlžník zaplatí akúkoľvek odvíjajúcu sa čiastku ktorú dĺži v súvislosti s takýmto predčasným ukončením danej konverzie, alebo banka zaplatí akúkoľvek odvíjajúcu sa čiastku ktorú dĺži v súvislosti s takýmto predčasným ukončením (po započítaní akýchkoľvek čiastok dlžných zo strany dlžníka v rámci úverovej zmluvy), v súlade s konverznými smernicami.

Článok VIII

Dane

Časť 8.01. Dane				

(a)	Istina, úrok a záväzková provízia z úveru musia byť zaplatené bez odpočtu a očistené od akýchkoľvek daní vyberaných, alebo existujúcich na území člena banky, ktorý je dlžníkom alebo ručiteľom.

(b)	Úverová zmluva a záručná zmluva a akákoľvek iná zmluva na ktorú sa vzťahujú tieto všeobecné podmienky, budú očistené od akýchkoľvek daní vyberaných, alebo existujúcich na území člena banky, ktorý je dlžníkom alebo ručiteľom alebo v súvislosti s jej plnením, doručením alebo registráciou.

Článok IX

Spolupráca a informácie;
Finančné a ekonomické údaje;
Zákaz záložného práva; Implementácia projektu

Časť 9.01. Spolupráca a informácie				

(a)	Banka a dlžník budú spolupracovať aby plne zaručili, že účely úveru budú dokonalé. Za týmto účelom banka, dlžník a ručiteľ:

(i)	si kedykoľvek na požiadanie ktoréhokoľvek z nich budú vymieňať názory v súvislosti s postupom projektu, účelmi úveru a plnením ich príslušných záväzkov v rámci úverovej zmluvy a záručnej zmluvy a dodajú druhej strane všetky také informácie týkajúce sa  tohto projektu podľa odôvodnenej požiadavky; a

(ii)	okamžite informovať každého z nich o akýchkoľvek podmienkach, ktoré prekážajú alebo hrozia prekážať otázkam uvedeným vo vyššie uvedenom odseku (i)

(b)	Ručiteľ zabezpečí, že nebudú prijaté alebo povolené ručiteľom alebo akýmkoľvek jeho politickým alebo administratívnym podriadeným subjektom alebo akýmikoľvek subjektami vlastnenými alebo kontrolovanými zo strany ručiteľa alebo fungujúcimi v jeho prospech alebo na jeho účet alebo jeho podriadených subjektov, žiadne kroky, ktoré by bránili alebo ohrozovali vykonaniu projektu alebo plneniu dlžníkových záväzkov v rámci úverovej zmluvy.

- 20 -

(c)	Člen banky, ktorý je dlžníkom alebo ručiteľom využije všetky náležité možnosti pre zástupcov banky na návštevu akejkoľvek časti svojho územia za účelom týkajúcim sa úveru.

Časť 9.02. Finančné a ekonomické údaje			

Člen banky, ktorý je dlžník alebo ručiteľ musí dodať banke všetky také informácie, ktoré banka odôvodnene vyžaduje v súvislosti s finančnými a ekonomickými podmienkami na jeho území, vrátane jeho platobnej bilancie a zahraničného dlhu, ako aj jeho politických alebo administratívnych subdivízií a akéhokoľvek subjektu, ktoré vlastní alebo ovláda, alebo prevádzkuje na prospech alebo účet takéhoto člena alebo subdivízie a akejkoľvek inštitúcie vykonávajúcej funkcie centrálnej banky alebo fondu stabilizácie meny, lebo podobných funkcií pre takéhoto člena.

Časť 9.03. Zákaz záložného práva				

(a)	Je politikou banky pri poskytovaní úverov, alebo pri zaručovaní svojich členov, nevyžadovať za normálnych okolností zvláštne zabezpečenie od daného člena na zabezpečenie toho, že žiadny iný zahraničný dlh nebude mať prednosť pred úvermi pri alokovaní, realizácii alebo distribúcii zahraničnej meny, ktorá je pod kontrolou alebo na prospech takéhoto člena. 

(i)	Za týmto účelom, ak je zriadené akékoľvek záložné právo na akýkoľvek verejný majetok (ako je definovaný v tomto dokumente), ako zaručenie za akýkoľvek zahraničný dlh, ktorý spôsobí alebo môže spôsobiť, že dôjde k uprednostneniu v prospech veriteľa uvedeného zahraničného dlhu pri alokácii, realizácii alebo distribúcii zahraničnej meny, musí byť takéto záložné právo, pokiaľ banka nebude súhlasiť s iným riešením, tým istým faktom a bez akýchkoľvek nákladov pre banku, rovnocenne a primerane zabezpečovať všetky čiastky splatné dlžníkom v rámci úverovej zmluvy a člen banky, ktorý je dlžník alebo ručiteľ, pri vytváraní alebo povoľovaní vytvárania takéhoto záložného práva musí o tom vydať predpis; avšak za podmienky, že z akéhokoľvek ústavného alebo právneho dôvodu nemôže byť takýto predpis vydaný v súvislosti s akýmkoľvek záložným právom vytvoreným na aktíva akýchkoľvek politických alebo administratívnych subdivízií, takýto člen musí bez odkladu a bez akýchkoľvek nákladov pre banku zabezpečiť všetky záväzky dlžníka v rámci úverovej zmluvy rovnocenným záložným právom na ostatný verejný majetok, ktoré bude pre banku postačujúce.
 
(ii)	Pojem „verejný majetok“, ako je použitý v tomto odseku, znamená majetok takéhoto člena, jeho akejkoľvek politickej alebo administratívnej subdivízie a akéhokoľvek subjektu vlastneného alebo kontrolovaného, alebo prevádzkovaného na účet alebo v prospech takéhoto člen alebo akejkoľvek takejto subdivízie, vrátane zlata a devízových aktív vedených akoukoľvek inštitúciou vykonávajúcou funkcie centrálnej banky alebo fondu stabilizácie meny, alebo podobné funkcie pre takéhoto člena.

(b)	Dlžník, ktorý nie je členom banky sa zaväzuje, že okrem prípadu, že banka bude súhlasiť inak:

(i)	ak takýto dlžník vytvorí akékoľvek záložné právo na akýkoľvek z jeho majetku ako zaručenie za akýkoľvek dlh, takéto záložné právo bude rovnocenne a primerane zabezpečovať všetky čiastky splatné dlžníkom v rámci úverovej zmluvy a pri vytvorení akéhokoľvek takéhoto záložného práva vydá predpis za týmto účelom bez akýchkoľvek nákladov pre banku; a

(ii)	ak bude vytvorené akékoľvek zákonné záložné právo na akýkoľvek majetok dlžníka ako zaručenie za akýkoľvek dlh, uvedený dlžník poskytne, bez akýchkoľvek nákladov pre banku, rovnocenné záložné právo

- 21 -

postačujúce pre banku na zabezpečenie platieb splatných dlžníkom v rámci úverovej zmluvy. 

(c)	Predchádzajúce ustanovenia tejto časti sa nevzťahujú na: (i) akékoľvek záložné právo vytvorené na majetok v čase jeho nákupu, výlučne ako zabezpečenie platby kúpnej ceny takéhoto majetku alebo ako zaručenie z platbu dlhu vzniknutého za účelom financovania kúpy takéhoto majetku; alebo (ii) akékoľvek záložné právo vyplývajúce z riadneho priebehu bankových transakcií a zaručenia dlhu so splatnosťou najviac jedného roka po dátume, kedy pôvodne vznikol.

Časť 9.04. Poistenie					

Dlžník musí poistiť alebo zabezpečiť poistenie, alebo zabezpečiť primerané ustanovenia pre poistenie dovážaného tovaru, ktorý sa má financovať z výnosu úveru, proti rizikám vyskytujúcim sa pri nadobúdaní, preprave a dodávke tohto tovaru na miesto využitia alebo inštalácie. Akékoľvek odškodnenie za takéto poistenie bude splatné vo voľne použiteľnej mene na náhradu alebo opravu takéhoto tovaru.

Časť 9.05. Využívanie tovarov a služieb			

Okrem prípadu, keď banka bude súhlasiť s iným riešením, dlžník musí zabezpečiť, že všetky tovary a služby financované z výnosu úveru budú použité výlučne na účely projektu.

Časť 9.06. Plány a rozvrhy					

Dlžník dodá alebo zabezpečí dodanie banke bez odkladu po ich vyhotovení akékoľvek plány, špecifikácie, správy, zmluvné dokumenty a stavebné a obstarávacie rozvrhy pre projekt a akékoľvek ich podstatné úpravy alebo doplnky k nim, v takom podrobnom členení aké banka bude odôvodnene vyžadovať.

Časť 9.07. Záznamy a výkazy				

(a)	Dlžník bude: (i) uchovávať záznamy a postupy vhodné na zaznamenávanie a monitorovanie postupu projektu (vrátane jeho nákladov a výnosov ktoré z neho budú odvodené), na identifikáciu tovaru a služieb financovaných z výnosu úveru a zverejní ich využitie v rámci projektu; (ii) umožňovať zástupcom banky navštíviť akékoľvek prevádzky a staveniská zahrnuté do projektu a preverovať tovar financovaný z výnosu úveru a akékoľvek závody, zariadenia, prevádzky, dielne, budovy, majetok, vybavenie, záznamy a dokumenty relevantné pre plnenie povinností dlžníka v rámci úverovej zmluvy; a (iii) dodávať banke v pravidelných intervaloch všetky také informácie, ktoré banka môže odôvodnene požadovať v súvislosti s projektom, jeho nákladmi, a ak je to vhodné, zisku z nich odvodeného, výdavkov z výnosu úveru a tovarov a služieb financovaných z týchto výnosov.

(b)	Po udelení akéhokoľvek kontraktu na tovar a služby, ktorý má byť financovaný z výnosov úveru, môže banka zverejniť jeho popis, názov a národnosť strany ktorej bol kontrakt udelený a zmluvnú cenu.

(c)	Okamžite po ukončení projektu, avšak v každom prípade najneskôr šesť mesiacov po dni ukončenia alebo po takom neskoršom termíne, ktorý bude dohodnutý za týmto účelom medzi bankou a dlžníkom, dlžník pripraví a dodá banke správu, v takom rozsahu a takú podrobnú, ako bude banka odôvodnene vyžadovať, o vykonaní a zahájení fungovania projektu, jeho nákladoch a ziskoch odvodených a ktoré majú byť odvodené z neho, plnení vzájomných záväzkov dlžníka a banky v rámci úverovej zmluvy a splnení účelov úveru.

- 22 -

Časť 9.08. Údržba						

Dlžník bude kedykoľvek prevádzkovať a udržiavať, alebo zabezpečí prevádzku a údržbu akýchkoľvek zariadení relevantných pre projekt a bez odkladu, ako to bude potrebné, uskutoční alebo zabezpečí všetky ich potrebné opravy a obnovu.

Časť 9.09. Kúpa pozemkov					

Dlžník uskutoční alebo zabezpečí aby sa uskutočnili všetky také kroky, ktoré budú potrebné, na nákup všetkých takých pozemkov a práv v súvislosti s pozemkami, tak ako a kedy to bude potrebné pre pokračovanie v projekte a dodá banke bez odkladu na jej požiadanie dostatočný dôkaz, že takýto pozemok a práva k pozemku v súvislosti s pozemkom sú k dispozícii pre účely týkajúce sa projektu. 

Článok X

Vymožiteľnosť úverovej zmluvy	a záručnej zmluvy;
Nevyužitie práv; Arbitráž

Časť 10.01. Vymožiteľnosť		

Práva a povinnosti banky, dlžníka a ručiteľa v rámci úverovej zmluvy a záručnej zmluvy sú platné a vymožiteľné v súlade s ich podmienkami, bez ohľadu na protiklad so zákonmi akéhokoľvek štátu alebo jemu podriadenému politickému celku. Banka, dlžník ani ručiteľ nemajú nárok v akomkoľvek konaní v rámci tohto článku presadzovať akýkoľvek nárok, že akékoľvek ustanovenie týchto všeobecných podmienok alebo úverovej zmluvy alebo záručnej zmluvy nie je platné alebo vymáhateľné kvôli akémukoľvek ustanoveniu stanov banky.

Časť 10.02. Povinnosti ručiteľa	

Okrem ustanovenia v rámci časti 6.06, povinnosti ručiteľa v rámci ručiteľskej zmluvy nebudú odpustené okrem ich splnenia a potom len do miery takéhoto splnenia. Takéto povinnosti si nevyžadujú žiadne oznámenia vopred, žiadosť alebo konanie voči dlžníkovi alebo akékoľvek oznámenie vopred alebo požiadavku na ručiteľa v súvislosti s akýmkoľvek neplnením zo strany dlžníka. Takéto povinnosti nebudú narušené ničím z nasledovného: (a) akékoľvek predĺženie času, trpezlivosti alebo ústupku poskytnuté dlžníkovi; (b) akékoľvek presadzovanie alebo neuplatnenie presadzovania, alebo omeškanie v presadzovaní, alebo omeškanie v presadzovaní akéhokoľvek práva, právomoci alebo nápravného prostriedku voči dlžníkovi alebo v súvislosti s akýmkoľvek zabezpečením úveru; (c) akákoľvek úprava alebo rozšírenie ustanovení úverovej zmluvy zaoberajúcich sa podmienkami povinností ručiteľa; alebo (d) akékoľvek neplnenie akýchkoľvek požiadaviek zo strany dlžníka akéhokoľvek zákona ručiteľa.

Časť 10.03. Nevyužitie práv		

Žiadne omeškanie pri uplatnení, alebo zanedbanie uplatniť si akékoľvek právo, právomoc alebo nápravný prostriedok, ktoré vznikne pre akúkoľvek zmluvnú stranu v rámci úverovej zmluvy alebo záručnej zmluvy po akomkoľvek prípade neplnenia nesmie oslabiť takéto právo, právomoc alebo opravný prostriedok, alebo sa nesmie považovať za vzdanie sa týchto práv alebo za súhlas s takýmto neplnením. Žiadne konanie takejto zmluvnej strany v súvislosti s akýmkoľvek neplnením, alebo akýkoľvek súhlas z jej strany v akomkoľvek neplnení, nesmie ovplyvniť akékoľvek právo, právomoc alebo opravný prostriedok takejto strany v súvislosti s akýmkoľvek iným alebo následným neplnením.

- 23 -

Časť 10.04. Arbitráž			

(a)	Akýkoľvek spor medzi zmluvnými stranami úverovej zmluvy alebo zmluvnými stranami záručnej zmluvy a akákoľvek žaloba akejkoľvek takejto zmluvnej strany voči akejkoľvek inej zmluvnej strane vyplývajúca z úverovej zmluvy alebo záručnej zmluvy, ktoré neboli urovnané dohodou zmluvných strán, budú predložené arbitráži Arbitrážnemu tribunálu ako je to ustanovené nižšie.

(b)	Strany takejto arbitráže budú banka na jednej strane a dlžník a ručiteľ na strane druhej.

(c)	Arbitrážny tribunál bude pozostávať z troch arbitrov, vymenovaných takto: jeden arbiter bude vymenovaný bankou; druhý arbiter bude vymenovaný dlžníkom a ručiteľom alebo ak sa nedohodnú, tak ručiteľom; a tretí arbiter (niekedy taktiež nazývaný ako hlavný arbiter) bude vymenovaný dohodou všetkých strán, alebo pokiaľ sa nedohodnú Prezidentom Medzinárodného súdneho dvora alebo ak prezident tohto arbitra nevymenuje, tak Generálnym tajomníkom OSN. Ak ani jedna z uvedených strán nevymenuje arbitra, takýto arbiter bude vymenovaný hlavným arbitrom. V prípade ak akýkoľvek vymenovaný žiadny arbiter v súlade s touto časťou rezignuje, zomrie alebo nebude schopný vykonávať funkciu, bude vymenovaný jeho nástupca takým istým spôsobom ako je tu predpísané pre vymenovanie pôvodného arbitra a takýto arbiter bude mať všetky právomoci a povinnosti aké mal pôvodný arbiter.

(d)	Arbitrážne konanie môže byť zahájené v rámci tejto časti, na základe oznámenia zmluvnej strany ktorá zaháji takéto konanie druhej strane. Takéto oznámenie musí obsahovať prehlásenie ustanovujúce povahu sporu alebo žaloby, ktorá má byť predložená arbitráži a povahu opravného prostriedku o ktorý sa hľadá a meno arbitra vymenovaného stranou zahajujúcou takéto arbitrážne konanie. Do tridsiatich dní po takomto oznámení musí druhá strana oznámiť strane ktorá zahajuje konanie meno arbitra vymenovaného takouto druhou stranou.

(e)	Ak sa v rámci šesťdesiatich dní po oznámení o zahájení arbitrážneho konania strany nedohodnú na hlavnom arbitrovi, ktorákoľvek zo strán môže požiadať o vymenovanie hlavného arbitra tak ako je to ustanovené v odseku (c) tejto časti.

(f)	Arbitrážny tribunál sa zíde v takom čase a mieste, ktoré ustanoví hlavný arbiter. Potom arbitrážny tribunál ustanoví kde a kedy bude zasadať.

(g)	Arbitrážny tribunál rozhodne o všetkých otázkach týkajúcich sa jeho kompetencie a podľa ustanovení tejto časti a okrem prípade, že strany sa dohodnú inak, ustanoviť svoj postup. Všetky rozhodnutia arbitrážneho tribunálu budú uskutočnené nadpolovičnou väčšinou hlasov.

(h)	Arbitrážny tribunál umožní všetkým stranám spravodlivé vypočutie a vydá svoj rozsudok v písomnej forme. Takýto rozsudok môže byť vydaný v neprítomnosti. Rozsudok podpísaný väčšinou arbitrážneho tribunálu predstavuje rozsudok uvedeného tribunálu. Podpísaný rovnopis rozsudku bude zaslaný každej strane. Akýkoľvek takto vydaný rozsudok v súlade s ustanoveniami tejto časti bude konečný a záväzný pre zmluvné strany úverovej zmluvy a záručnej zmluvy. Každá strana uzná a prispôsobí sa akémukoľvek takto vydanému rozsudku arbitrážneho tribunálu v súlade s ustanoveniami tejto časti.

(i)	Zmluvné strany sa musia dohodnúť na sume odplaty pre arbitrov a takých iných osôb, aké budú požadované pre vedenie arbitrážneho konania. Ak sa strany nedohodnú na takejto sume predtým, než arbitrážny tribunál zasadne, arbitrážny tribunál určí takú sumu aká bude primeraná v rámci okolností. Banka, dlžník a ručiteľ zaplatia svoje vlastné výdavky na arbitrážne konanie. Náklady na arbitrážny tribunál budú rozdelené medzi a

- 24 -

budú znášané rovnomerne medzi bankou na jednej strane a dlžníkom a ručiteľom na strane druhej. Akékoľvek otázky týkajúce sa rozdelenia nákladov na arbitrážny tribunál alebo postup pre platbu takýchto nákladov budú ustanovené arbitrážnym tribunálom.

(j)	 Ustanovenia pre arbitráž, ustanovené v tejto časti nahrádzajú akékoľvek iné postupy pre urovnanie sporov medzi zmluvnými stranami úverovej zmluvy a záručnej zmluvy alebo akejkoľvek žaloby ktorejkoľvek z týchto strán voči akejkoľvek takejto strane vyplývajúcich z týchto zmlúv.

(k)	Ak do tridsať dní potom ako boli rovnopisy rozsudku doručené stranám, rozsudku nebude vyhovené, akákoľvek strana môže: (i)  podať rozsudok, alebo zahájiť konanie na jeho presadenie na akomkoľvek súde príslušnej jurisdikcie proti akejkoľvek druhej strane; (ii) vymáhať takýto rozsudok exekúciou; alebo (iii) pokračovať v akomkoľvek inom vhodnom opravnom prostriedku proti takejto druhej strane na presadenie rozsudku a ustanovení úverovej zmluvy alebo záručnej zmluvy. Bez ohľadu na vyššie uvedené, táto časť neoprávňuje akékoľvek podanie rozsudku alebo vymáhania rozsudku voči akejkoľvek strane, ktorá je členom banky, pokiaľ takýto postup môže byť k dispozícii inak ako z dôvodu ustanovení tejto časti.

(l)	Doručenie akéhokoľvek oznámenia alebo postup v súvislosti s akýmkoľvek konaním v rámci tejto časti alebo v súvislosti s akýmkoľvek konaním na vymáhanie akéhokoľvek rozsudku vydaného podľa tejto časti, môže byť realizované spôsobom ustanoveným v časti 11.01. Zmluvné strany úverovej zmluvy a záručnej zmluvy sa vzdávajú akýchkoľvek a všetkých ostatných požiadaviek na doručovanie akéhokoľvek takéhoto oznámenia alebo postupu.

Článok XI

Rôzne ustanovenia

Časť 11.01. Oznámenia a žiadosti				

Akékoľvek oznámenie alebo žiadosť vyžiadaná alebo povolená na odovzdanie alebo vypracované v rámci úverovej zmluvy alebo záručnej zmluvy a akákoľvek dohoda medzi akýmikoľvek stranami zamýšľanými úverovou zmluvou alebo záručnou zmluvou, musí byť písomná. Okrem prípadu, že sa neustanoví inak v časti 12.03, takéto oznámenie alebo žiadosť musí byť považované za náležite podané alebo uskutočnené ak bude doručené osobne alebo poštou, telexom alebo faxom strane, ktorej sa to vyžaduje alebo je povolené odovzdať na takú adresu tejto strany, aká je špecifikovaná v úverovej zmluve alebo záručnej zmluve alebo na takú inú adresu, akú táto strana uvedie oznámením strane poskytujúcej takéto oznámenie alebo uskutočňujúcej takúto žiadosť. Zásielky realizované faxom musia byť potvrdené poštou.

Časť 11.02. Preukázanie oprávnenia				

Dlžník a ručiteľ musia dodať banke dostatočný dôkaz o oprávnení osoby alebo osôb, ktoré budú v mene dlžníka alebo ručiteľa uskutočňovať akékoľvek kroky alebo podpisovať akékoľvek dokumenty vyžadované alebo povolené uskutočniť alebo podpísať dlžníkom v rámci úverovej zmluvy alebo ručiteľom v rámci záručnej zmluvy a overený podpisový vzor každej takejto osoby.

Časť 11.03. Konanie v mene dlžníka alebo ručiteľa						

Akékoľvek konanie vyžadované alebo povolené uskutočniť a akékoľvek dokumenty vyžadované alebo povolené podpísať, podľa úverovej zmluvy alebo záručnej zmluvy, v mene dlžníka alebo ručiteľa, môžu byť uskutočnené alebo podpísané zástupcom dlžníka alebo ručiteľa navrhnutého v

- 25 -

úverovej zmluve alebo v záručnej zmluve pre účely tejto časti alebo akoukoľvek osobou týmto oprávnenou písomne takýmto zástupcom. Akákoľvek zmena alebo rozšírenie ustanovení úverovej zmluvy alebo záručnej zmluvy môžu byť dohodnuté v mene dlžníka alebo ručiteľa písomným nástrojom vyhotoveným v mene dlžníka alebo ručiteľa zástupcami takto navrhnutými alebo akoukoľvek osobou v rámci tohto oprávnenou písomne takýmto zástupcom; za podmienky, že podľa názoru takéhoto zástupcu je takáto úprava alebo rozšírenie odôvodnené za okolností a podstatne nezvýši povinnosti dlžníka v rámci úverovej zmluvy alebo ručiteľa v rámci ručiteľskej zmluvy.  Banka môže akceptovať podpis takýmto zástupcom alebo inou osobou, akéhokoľvek nástroja ako rozhodujúci dôkaz o tom, že podľa názoru takéhoto zástupcu akákoľvek úprava alebo rozšírenie ustanovení úverovej zmluvy alebo záručnej zmluvy uskutočnené takýmto nástrojom je náležité za okolností a po tom podstatne nezvýši záväzky dlžníka alebo ručiteľa.

Časť 11.04. Vyhotovenie v rovnopisoch			

Úverová zmluva a záručná zmluva môžu byť každá uzavretá v niekoľkých rovnopisoch, pričom každý z nich bude originálom.
Článok XII

Dátum nadobudnutia účinnosti; Vypovedanie

Časť 12.01.Odkladacie podmienky pre nadobudnutie účinnosti úverovej zmluvy a záručnej zmluvy		

Úverová zmluva  a záručná zmluva nenadobudne účinnosť až pokiaľ nebude bane dodaný pre ňu postačujúci dôkaz:

(a)	že podpísanie a doručenie úverovej zmluvy  a záručnej zmluvy v mene dlžníka a ručiteľa boli náležite oprávnené a ratifikované všetkými vládnymi a firemnými rozhodnutiami;

(b)	ak banka bude tak vyžadovať, že situácia dlžníka (ktorý nie je členom banky), ako je banke opísaná a zaručená ku dňu úverovej zmluvy, nebola podrobená žiadnej podstatnej negatívnej zmene po takomto dátume; a

(c)	 že nastali všetky ostatné prípady špecifikované v úverovej zmluve ako podmienky pre nadobudnutie účinnosti.

Časť 12.02. Právne posudky alebo certifikáty			

Ako súčasť dôkazu, ktorý má byť dodaný podľa časti 12.01, musí byť banke doručený posudok alebo posudky postačujúce pre banku právneho poradcu  akceptovateľného pre banku, alebo ak to banka bude tak vyžadovať, tak osvedčenie postačujúce pre banku príslušného funkcionára člena banky, ktorý je dlžníkom alebo ručiteľom, preukazujúce:

(a)	v mene dlžníka, že úverová zmluva bola právoplatne schválená alebo ratifikovaná a podpísaná a doručená v mene dlžníka a je právne záväzná pre dlžníka v súlade s jej podmienkami;

- 26 -

(b)	v mene ručiteľa, že záručná zmluva bola právoplatne schválená alebo ratifikovaná a podpísaná a doručená v mene ručiteľa a je právne záväzná pre ručiteľa v súlade s jej podmienkami;

(c)	také ostatné otázky, ktoré budú špecifikované v úverovej zmluve alebo ktoré budú odôvodnene vyžadované bankou v jej súvislosti.

Časť 12.03. Dátum nadobudnutia účinnosti			

(a)	Okrem prípadu, kedy sa banka a dlžník dohodnú inak, úverová zmluva a ručiteľská zmluva  nadobudnú účinnosť k dátumu, kedy banka odošle dlžníkovi a ručiteľovi oznámenie o jej akceptácii dôkazu vyžadovaného v rámci časti 12.01.

(b)	Ak sa pred dňom účinnosti vyskytne akýkoľvek prípad, ktorý by oprávňoval banku k zastaveniu práva dlžníka realizovať čerpanie z úverového účtu, ak úverová zmluva nadobudla účinnosť, alebo banka zistila, že existuje mimoriadna situácia ustanovená v rámci časti 3.10 (a), banka môže odložiť odoslanie oznámenia spomínaného v odseku (a) tejto časti až pokiaľ takýto prípad alebo prípady prestanú existovať.

Časť 12.04. Vypovedanie úverovej zmluvy a	záručnej zmluvy kvôli nenadobudnutiu účinnosti	

Ak úverová zmluva nenadobudne účinnosť k dátumu špecifikovanému v úverovej zmluve pre účely tejto časti, úverová zmluva a záručná zmluva a všetky povinnosti zmluvných strán týchto zmlúv budú ukončené, pokiaľ banka po zvážení dôvodov pre omeškanie, nestanoví neskorší dátum pre účely tejto časti. Banka bude bez odkladu  informovať dlžníka a ručiteľa o takomto neskoršom termíne.
 
Časť 12.05. Vypovedanie úverovej zmluvy a záručnej zmluvy pri úplnom splatení

Ak a akonáhle sa splatí celá suma istiny úveru vyčerpaného z úverového účtu a akákoľvek čiastka splatná v rámci úverovej zmluvy, úverová zmluva a záručná zmluva a všetky povinnosti zmluvných strán v rámci týchto zmlúv týmto bez odkladu zaniknú.